CELEX: 62020CN0435
Language: da
Date: 2020-09-16 00:00:00
Title: Sag C-435/20: Anmodning om præjudiciel afgørelse indgivet af Schleswig-Holsteinischen Verwaltungsgerichts (Tyskland) den 16. september 2020 — C mod Bundesrepublik Deutschland

14.12.2020   
            
            
               DA
            
            
               Den Europæiske Unions Tidende
            
            
               C 433/20
            
         
      Anmodning om præjudiciel afgørelse indgivet af Schleswig-Holsteinischen Verwaltungsgerichts (Tyskland) den 16. september 2020 — C mod Bundesrepublik Deutschland
      (Sag C-435/20)
      (2020/C 433/24)
      Processprog: tysk
      
         Den forelæggende ret
      
      Schleswig-Holsteinischen Verwaltungsgerichts
      
         Parter i hovedsagen
      
      
         Sagsøger: C
      
         Sagsøgt: Bundesrepublik Deutschland
      
         Præjudicielle spørgsmål
      
      
                  1)
               
               
                  Er en national bestemmelse, hvorefter en ansøgning om international beskyttelse kan afvises som en fornyet ansøgning, der ikke kan antages til realitetsbehandling, forenelig med artikel 33, stk. 2, litra d), og artikel 2, litra q), i direktiv 2013/32/EU (1), når den første asylsag, hvor der blev givet afslag, blev gennemført i en anden EU-medlemsstat?
               
            
                  2)
               
               
                  Såfremt det første spørgsmål besvares bekræftende: Er en national bestemmelse, hvorefter en ansøgning om international beskyttelse kan afvises som en fornyet ansøgning, der ikke kan antages til realitetsbehandling, også forenelig med artikel 33, stk. 2, litra d), og artikel 2, litra q), i direktiv 2013/32/EU, når den første asylsag, hvor der blev givet afslag, ikke blev gennemført i en EU-medlemsstat, men i Schweiz?
               
            
                  3)
               
               
                  Såfremt det andet spørgsmål besvares benægtende: Er en national bestemmelse, hvorefter en ansøgning om asyl, såfremt der er tale om en fornyet ansøgning, ikke kan antages til realitetsbehandling, idet der ikke sondres mellem flygtningestatus og subsidiær beskyttelsesstatus, forenelig med artikel 33, stk. 2, litra d), i direktiv 2013/32/EU?
               
            
         (1)  Europa-Parlamentets og Rådets direktiv 2013/32/EU af 26.6.2013 om fælles procedurer for tildeling og fratagelse af international beskyttelse (EUT 2013, L 180, s. 60).